
ELEMENTI, PRISTUPI I OBLICI VREDNOVANJA

Elementi i kriteriji vrednovanja nastavnoga predmeta Engleski jezik temelje se na Kurikulumu nastavnog predmeta Engleski jezik za srednje umjetničke škole na razini 4.2. donesenom 13. kolovoza 2021.

ELEMENTI VREDNOVANJA

· Slušanje s razumijevanjem
· Čitanje s razumijevanjem
· Govorenje
· Pisanje
· Jezično posredovanje (3. i 4. razred)

U Engleskome jeziku vrednuju se znanja i vještine definirane odgojno-obrazovnim ishodima unutar domene Komunikacijska jezična kompetencija. Iz domene Međukulturna komunikacijska kompetencija vrednuju se ishodi koje se odnose na znanja o vlastitoj i drugim kulturama te na vještine međukulturnog ophođenja i njihova se ostvarenost ocjenjuje posredno kroz vrednovanje ishoda iz domene Komunikacijska jezična kompetencija. Iz domene Samostalnost u ovladavanju jezikom na isti se način, posredno kroz vrednovanje ishoda iz domene Komunikacijska jezična kompetencija, ocjenjuje ishod koji se odnosi na vještinu primjene medijske pismenosti. Ostvarenost ostalih ishoda iz druge i treće domene prati se i formativno vrednuje u rubriku bilježaka.

PRISTUPI VREDNOVANJU 

Za prikupljanje informacija o učenikovu učenju i njegovim postignućima postoje tri pristupa vrednovanju:
· vrednovanje za učenje
· vrednovanje kao učenje
· vrednovanje naučenoga.

Vrednovanje za učenje ne rezultira ocjenom, nego kvalitativnom povratnom informacijom i razmjenom iskustava o procesima učenja i usvojenosti znanja i vještina u odnosu na postavljene ishode. Nastavnik/ca daje učenicima kvalitativne povratne informacije o procesu učenja, odnosno o tome gdje su učenici na putu do ostvarenosti odgojno-obrazovnih ishoda, koliko su učinkovite njihove strategije učenja i kako bi ih mogli unaprijediti da bi učinkovito i potpuno ostvarili odgojno-obrazovne ishode. Povratna je informacija središnji dio vrednovanja za učenje jer učeniku omogućuje preuzimanje kontrole nad vlastitim učenjem. 
Metode vrednovanja za učenje:
 - različite metode prikupljanja i bilježenja informacija iz vrlo različitih izvora, osobito dobivene interakcijom (npr. rubrike, anegdotske zabilješke, učeničke mape, ciljna propitivanja za provjeru razumijevanja, opažanja učenika tijekom individualnoga rada ili rada u skupinama, rasprave u skupinama i dr.)

Vrednovanje kao učenje temelji se na ideji da učenici vrednovanjem uče. Ono podrazumijeva aktivno uključivanje učenika u proces vrednovanja uz podršku nastavnika/ce kako bi se maksimalno poticao razvoj učenikova samostalnog i samoreguliranog pristupa učenju. Učenici s razvijenom vještinom samoregulacije, čiji je važan aspekt upravo samovrednovanje, uspješno postavljaju specifične i dostižne ciljeve učenja, odabiru primjerene pristupe i strategije učenja te aktivno nadgledaju i reguliraju kognitivne, emocionalne, motivacijske i ponašajne aspekte učenja radi njegova poboljšanja. Samovrednovanje kao metakognitivni proces osvješćivanja i razmišljanja o vlastitome procesu učenja može se poticati i poučavati na svim razinama i u svim područjima učenja na učenicima primjeren način. 
Metode vrednovanja kao učenja:
- temelje se na metodama samovrednovanja, odnosno samorefleksije te vršnjačkoga vrednovanja (npr. s pomoću rubrika, dnevnika učenja, u konzultacijama s nastavnikom/com i dr.).

Vrednovanje naučenoga svrha je procjena usvojenosti odgojno-obrazovnih ishoda nakon određenoga (kraćega ili dužega) razdoblja učenja i poučavanja. U tu se svrhu vrednovanje naučenoga uglavnom koristi ocjenama ili nekom drugom sumativnom procjenom naučenoga. Ovo vrednovanje nastoji biti kriterijsko, što znači da se uradak učenika uspoređuje s definiranim kriterijima, a ne prema uradcima ostalih učenika u razredu. Kriterije vrednovanja određuje nastavnik/ca, pri čemu se orijentira pomoću razina usvojenosti odgojno-obrazovnih ishoda koje u određenom trenutku ispituje, a koje su definirane kurikulumom nastavnog predmeta.
Metode vrednovanja naučenoga:
- pisane provjere znanja i vještina,
- usmena ispitivanja,
- opažanje izvedbe učenika u nekoj aktivnosti / praktičnome radu,
- analiza mape radova (tzv. portfolio),
- procjena rasprave u kojoj sudjeluje učenik,
- analiza učeničkih izvješća (npr. o provedbi pokusa, učenički projekt), eseja, različitih uradaka i dr.
OBLICI PRAĆENJA I VREDNOVANJA

Usmeno praćenje i vrednovanje obuhvaća praćenje i vrednovanje elemenata Slušanje s razumijevanjem, Čitanje s razumijevanjem, Govorenje i Jezično posredovanje.
Govorne vještine provjeravaju se  verbalnom reakcijom na verbalni i neverbalni poticaj (pitanja vezana uz nastavne sadržaje, osobna pitanja vezana uz nastavne sadržaje, opis slike i slično), sažimanjem tekstova, kraćim dramatizacijama, dijalozima. Usmeno provjeravanje i ocjenjivanje učenika može se provoditi na svakom nastavnom satu bez obveze najave (osim ako učenik nema odgovaranje po dogovoru). Svaka aktivnost na nastavnom satu u kojoj učenici iskazuju jezičnu aktivnost bilo na receptivnoj, reproduktivnoj ili produktivnoj razini  može se vrednovati ocjenom, i to prvenstveno iz razumijevanja i  govora, ali i usvojenosti i primjene jezičnih zakonitosti u govornom kontekstu. Ocjena proizlazi iz kontinuiranog praćenja spomenutih aktivnosti učenika na nastavnom satu, a učenika se može  i posebno provjeriti, naročito ako se radi o učeniku koji je uglavnom pasivan na satu ili je dulje izostao s nastave. Trajanje takvih usmenih provjera treba ograničiti na 7-10 minuta. Učeniku se treba dati prilika da se i sam javi za usmeno provjeravanje. 
Pismeno praćenje i vrednovanje  obuhvaća praćenje i vrednovanje elemenata Slušanje s razumijevanjem, Čitanje s razumijevanjem, Pisanje te Jezično posredovanje. 
Vještina pisanja provjerava raznim zadatcima za provjeru znanja i vještina pisanja i  razumijevanja čitanjem (krnji tekst, pridruživanje, višestruki izbor, pitanja i odgovori  i slično), zadatcima za provjeru jezičnog posredovanja, kao  i pisanjem školskih zadaća. Školska zadaća može se, a i ne mora, pisati u posebnoj bilježnici. Zadatci u školskoj zadaćnici mogu biti vođeni ili poluvođeni sastavak (koji može imati i komunikacijsku vrijednost, na primjer u obliku pisma, životopisa ili slično), ili raspravljački esej.
Tijekom školske godine, a na kraju svake nastavne cjeline znanje se provjerava pisanim provjerama znanja usmjerenima na provjeru vještina slušanja i čitanja s razumijevanjem, pisanja i/ili jezičnog posredovanja te pisanjem dvije školske zadaće. 

Praćenje i vrednovanje domaćih zadaća i aktivnosti na nastavnom satu:
Da bi se ostvario cilj razvijanja radnih navika kod učenika, potrebno je domaće zadaće redovito pregledavati, i to brzim pregledom tijekom nastavnog sata (na primjer dok učenici rade na nekom zadatku)i povremenim detaljnijim pregledom radnih bilježnica , učeničkih bilježnica i učeničkih projekata. Opisno vrednovanje domaćih zadaća unositi u rubriku bilješki, a domaća zadaća se može ponekad ocijeniti i u rubrici za vrednovanje vještine pisanja ako nastavnik/ca procijeni da učenikov rad to zaslužuje. 
Aktivnost učenika na nastavnom satu kontinuirano se prati i opisno vrednuje u rubrici bilješki.


ELEMENTI I KRITERIJI PREMA RAZREDIMA

1. RAZRED (105 sati godišnje) 

GOVORENJE
	DOVOLJAN (2)
	U jezičnoj je produkciji potrebna stalna pomoć i slušni model. Učenik se u govoru oslanja na osnovni vokabular te se izražava na najjednostavniji način koristeći gramatičke strukture srednje razine složenosti i pri tome puno griješi. Pogreške često ometaju razumijevanje poruke. Produkcija je moguća isključivo u poznatim komunikacijskim situacijama i u obliku jednostavnog neplaniranog razgovora. Uz stalnu se pomoć koristi jednostavnim leksičkim strukturama svojstvenima jeziku umjetničkog područja i ispravlja svoj govor. Učenik izriče svoje mišljenje, ideje i stavove, no ne daje primjere, izgovor je oponašanje naglaska i/ili akcenta ritma i intonacije.

	DOBAR (3)
	U jezičnoj je produkciji učeniku često potrebna pomoć i slušni model. Pogreške ponekad otežavaju razumijevanje poruke. Snalazi se samo u poznatim komunikacijskim situacijama i u jednostavnom neplaniranom razgovoru. Izriče svoje mišljenje, ideje i stavove, te pokušava dati primjere. Pokreće, održava i završava razgovor. Koristi skroman vokabular i gramatičke strukture srednje razine složenosti. Uz čestu se pomoć koristi jednostavnim leksičkim strukturama svojstvenima jeziku umjetničkog područja i ispravlja svoj govor. Uz čestu pomoć koristi odgovarajući naglasak i/ili akcent, ritam i intonaciju. 

	VRLO DOBAR (4)
	U jezičnoj je produkciji učeniku povremeno potrebna pomoć i to s naglaskom i/ili akcentom, ritmom te intonacijom. Prilagođava prozodiju (izričaj) različitim komunikacijskim situacijama te aktivno sudjeluje u jednostavnom neplaniranom i dužem planiranom razgovoru. Razgovor često pokreće, održava i završava te preuzima pravo na riječ . Koristi dobar raspon vokabulara i gramatičke strukture srednje razine složenosti uz povremene pogreške. Uz povremenu pomoć i smjernice se koristi leksičkim strukturama svojstvenima jeziku umjetničkog područja srednje razine složenosti i ispravlja svoj govor.

	ODLIČAN (5) 
	Učenik je samostalan u jezičnoj produkciji i kreativno prilagođava prozodiju (izričaj) različitim komunikacijskim situacijama. Izražava svoje mišljenje, ideje i stavove i potkrepljuje ih odgovarajućim dokazima i primjerima. Aktivno i samoinicijativno sudjeluje u jednostavnom neplaniranom i dužem planiranom razgovoru. Samostalno upotrebljava široki raspon vokabulara, točno koristi razne gramatičke strukture te leksičke strukture svojstvene jeziku umjetničkog područja srednje razine složenosti. Samostalno ispravlja svoj govor.



* U djelatnosti govorenja u 1. razredu srednje škole, nastavak učenja, očekuje se srednje dug tekst koji ima 80 – 200 riječi. Vrednovanjem govorenja provjerava se ostvarenost ishoda: SŠ (1) EJ A.1.2. Učenik prilagođava prozodiju različitim komunikacijskim situacijama. SŠ (1) EJ A.1.3. Učenik govori tekst srednje dužine koristeći se jezičnim strukturama srednje razine složenosti. SŠ (1) EJ A.1.4. Učenik sudjeluje u dužemu planiranom i jednostavnome neplaniranom razgovoru.

PISANJE
Provjera vještine pisanja vrednuje se prema rubrikama koje svaki nastavnik/ca izrađuje prema težini i vrsti tekstne vrste koja se vrednuje. 
* U djelatnosti pisanja u 1. razredu srednje škole, nastavak učenja, očekuje se srednje dug tekst koji ima 80 – 200 riječi. Vrednovanjem pisanja provjerava se ostvarenost ishoda: SŠ (1) EJ A.1.5. Učenik piše strukturiran tekst srednje dužine koristeći se jezičnim strukturama srednje razine složenosti. Produkcija u pisanju uključuje sljedeće tekstne vrste: opis prošlog događaja, pismo prijatelju, pozivnica, članak, blog, e-mail, službeno pismo, esej osobnoga mišljenja.

ČITANJE I SLUŠANJE S RAZUMIJEVANJEM
	DOVOLJAN (2)
	Uz stalnu pomoć i navođenje analizira tekst i glavnu poruku te pronalazi i analizira neke ključne i specifične informacije. Uz stalnu pomoć prepoznaje jednostavne leksičke strukture svojstvene jeziku umjetničkog područja, utjecaj intonacije te razumije govornika kad govori polako u najzastupljenijim varijantama standardnoga jezika te primjenjuje neke strategije za slušanje i čitanje. 

	DOBAR (3)
	Uz čestu pomoć analizira tekst i glavnu poruku te pronalazi i analizira neke ključ ne i specifične informacije. Prepoznaje jednostavne leksičke strukture svojstvene jeziku umjetničkog područja i neke implicitne poruke te povremeno razlikuje bitne od nebitnih informacija. Uz čestu pomoć prepoznaje utjecaj intonacije i razumije izvornog govornika kad govori polako u najzastupljenijim varijantama standardnoga jezika te primjenjuje neke strategije za slušanje i čitanje.

	VRLO DOBAR (4)
	Uz povremenu pomoć analizira tekst i glavnu poruku, pronalazi i analizira većinu ključnih i specifičnih informacija. Prepoznaje implicitne poruke te uglavnom razlikuje bitne od nebitnih informacija. Uz povremenu pomoć prepoznaje leksičke strukture svojstvene jeziku umjetničkog područja, utjecaj intonacije i razumije izvornog govornika kad govori polako u najzastupljenijim varijantama standardnoga jezika te primjenjuje više različitih strategija za slušanje i čitanje. 

	ODLIČAN (5) 
	Samostalno analizira tekst, glavnu poruku, ključne i specifične informacije i povezuje ih s primjerima iz teksta; prepoznaje i implicitne poruke te razlikuje bitne od nebitnih informacija; prepoznaje leksičke strukture svojstvene jeziku umjetničkog područja, utjecaj intonacije i razumije izvornog govornika kad govori polako u najzastupljenijim varijantama standardnoga jezika te primjenjuje odgovarajuće strategije za slušanje i čitanje. 



* U receptivnim djelatnostima u prvom razredu srednje škole, nastavak učenja, koristi se srednje dug tekst koji ima između 500 – 600 riječi. Vrednovanjem slušanja s razumijevanjem provjerava se ostvarenost ishoda: SŠ (1) EJ A.1.1. Učenik analizira jednostavan prilagođen ili izvoran tekst srednje dužine pri slušanju i čitanju. Vrednovanjem čitanja s razumijevanjem provjerava se ostvarenost ishoda: SŠ (1) EJ A.1.1. Učenik analizira jednostavan prilagođen ili izvoran tekst srednje dužine pri slušanju i čitanju. 

2. RAZRED (105 sati godišnje) 

GOVORENJE
	DOVOLJAN (2)
	U jezičnoj je produkciji potrebna stalna pomoć i slušni model. Učenik se u govoru oslanja na osnovni vokabular te se izražava na najjednostavniji način koristeći gramatičke strukture srednje razine složenosti i pri tome puno griješi. Pogreške često ometaju razumijevanje poruke. Produkcija je moguća isključivo u poznatim komunikacijskim situacijama i u obliku jednostavnog neplaniranog razgovora. Uz čestu se pomoć koristi jednostavnijim leksičkim strukturama svojstvenima jeziku umjetničkog područja. Učenik izriče svoje mišljenje, ideje i stavove, no ne daje primjere, izgovor je oponašanje naglaska i/ili akcenta ritma i intonacije.

	DOBAR (3)
	U jezičnoj je produkciji učeniku često potrebna pomoć i slušni model. Pogreške ponekad otežavaju razumijevanje poruke. Snalazi se samo u poznatim komunikacijskim situacijama i u jednostavnom neplaniranom razgovoru. Izriče svoje mišljenje, ideje i stavove, te pokušava dati primjere. Pokreće, održava i završava razgovor. Koristi skroman vokabular i gramatičke strukture srednje razine složenosti. Uz čestu se pomoć koristi složenijim leksičkim strukturama svojstvenima jeziku umjetničkog područja. Uz čestu pomoć koristi odgovarajući i naglasak i/ili akcent, ritam i intonaciju. Ispravlja svoj govor uz pomoć i smjernice.

	VRLO DOBAR (4)
	U jezičnoj je produkciji učeniku povremeno potrebna pomoć i to s naglaskom i/ili akcentom, ritmom te intonacijom. Prilagođava prozodiju (izričaj) različitim komunikacijskim situacijama te aktivno sudjeluje u jednostavnom neplaniranom i dužem planiranom razgovoru. Razgovor često pokreće, održava i završava te preuzima pravo na riječ . Koristi dobar raspon vokabulara i gramatičke strukture srednje razine složenosti uz povremene pogreške. Uz povremenu se pomoć koristi složenijim leksičkim strukturama svojstvenima jeziku umjetničkog područja. Ispravlja svoj govor uz smjernice.

	ODLIČAN (5) 
	Učenik je samostalan u jezičnoj produkciji i kreativno prilagođava prozodiju (izričaj) različitim komunikacijskim situacijama. Izražava svoje mišljenje, ideje i stavove i potkrepljuje ih odgovarajućim dokazima i primjerima. Aktivno i samoinicijativno sudjeluje u jednostavnom neplaniranom i dužem planiranom razgovoru. Samostalno upotrebljava široki raspon vokabulara, točno koristi razne gramatičke strukture srednje razine složenosti te složenije leksičke strukture svojstvene jeziku umjetničkog područja. Samostalno ispravlja svoj govor.



* U djelatnosti govorenja u drugom razredu srednje škole, nastavak učenja, očekuje se srednje dug tekst koji ima 100 – 200 riječi. Vrednovanjem govorenja provjerava se ostvarenost ishoda: SŠ (1) EJ A.2.2. Koristi se prozodijom radi isticanja različitih značenja. SŠ (1) EJ A.2.3. Govori tekst srednje dužine koristeći se jezičnim strukturama visine razine složenosti. SŠ (1) EJ A.2.4. Sudjeluje u kraćem neplaniranom i dužem planiranom razgovoru.
PISANJE
Provjera vještine pisanja vrednuje se prema rubrikama koje svaki nastavnik/ca izrađuje prema težini i vrsti tekstne vrste koja se vrednuje. 
* U djelatnosti pisanja u drugom razredu srednje škole, nastavak učenja, očekuje se srednje dug tekst koji ima 100 – 200 riječi. Vrednovanjem pisanja provjerava se ostvarenost ishoda: SŠ (1) EJ A.2.5. Piše strukturiran tekst srednje dužine koristeći se jezičnim strukturama više razine složenosti. Produkcija u pisanju uključuje sljedeće tekstne vrste: poruka, blog, esej vlastitog mišljenja, raspravljački esej, e-mail, objava na forumu, osvrt na knjigu/izvedbu/događanje, prepričavanje događaja, službeno pismo.

ČITANJE I SLUŠANJE S RAZUMIJEVANJEM
	DOVOLJAN (2)
	Uz stalnu pomoć analizira tekst i glavnu poruku, pronalazi neke ključne i specifične informacije i leksičke strukture svojstvene jeziku umjetničkog područja. Uz stalnu pomoć prepoznaje utjecaj intonacije i prepoznaje stilove u pisanome i govorenome jeziku. Uz stalnu pomoć razlikuje upotrebu odgovarajućega jezičnog registra. 

	DOBAR (3)
	Uz čestu pomoć analizira tekst i glavnu poruku, neke ključne i specifične informacije, prepoznaje implicitne poruke i složenije leksičke strukture svojstvene jeziku umjetničkog područja. Uz čestu pomoć prepoznaje utjecaj intonacije i prepoznaje stilove u pisanome i govorenome jeziku. Uz čestu pomoć razlikuje upotrebu odgovarajućega jezičnog registra. 

	VRLO DOBAR (4)
	Uz povremenu pomoć analizira tekst i glavnu poruku, pronalazi i analizira većinu ključnih i specifičnih informacija. Analizira većinu implicitnih poruka, razlikuje bitne od nebitnih informacija te prepoznaje složenije jezične strukture svojstvene jeziku umjetničkog područja uz povremenu pomoć. Uz povremenu pomoć prepoznaje utjecaj intonacije i prepoznaje stilove u pisanome i govorenome jeziku. Većinom razlikuje upotrebu odgovarajućega jezičnog registra. 

	ODLIČAN (5) 
	Samostalno analizira tekst, glavnu poruku, ključne i specifične informacije i povezuje ih s primjerima iz teksta; analizira implicitne poruke te razlikuje bitne od nebitnih informacija i samostalno prepoznaje složenije leksičke strukture svojstvene jeziku umjetničkog područja. Učenik samostalno i točno prepoznaje različite stilove u pisanome i govorenome jeziku i razlikuje uporabu odgovarajućega jezičnog registra. 



* U receptivnim djelatnostima u drugom razredu srednje škole, nastavak učenja, koristi se srednje dug tekst koji ima između 300– 600 riječi. Vrednovanjem slušanja s razumijevanjem provjerava se ostvarenost ishoda: SŠ (1) EJ A.2.1. Analizira jednostavan izvorni i duži prilagođen tekst pri slušanju i čitanju. Vrednovanjem čitanja s razumijevanjem provjerava se ostvarenost ishoda: SŠ (1) EJ A.2.1. Analizira jednostavan izvorni i duži prilagođen tekst pri slušanju i čitanju. 
3. RAZRED (105 sati godišnje) 

GOVORENJE
	DOVOLJAN (2)
	Uz stalnu pomoć planira tijek govora i izlaganja, priprema i govori tekst koristeći se složenim jezičnim strukturama te uz stalnu pomoć prilagođava stil komunikacijskoj situaciji. Uz navođenje ispravlja svoj govor. Uz stalnu pomoć upotrebljava leksičke strukture svojstvene jeziku umjetničkog područja.  Uz stalnu pomoć koristi se jezičnim strukturama potrebnim za sudjelovanje u dužemu neplaniranom i dugome planiranom razgovoru, pokreće razgovor i preuzima pravo na riječ te se koristi osnovnim frazama da dobije na vremenu prije nego  što odgovori na pitanje.

	DOBAR (3)
	Uz čestu pomoć planira i priprema tijek govora i izlaganja, govori tekst, povremeno se koristi složenim jezičnim strukturama i prilagođava stil govora komunikacijskoj situaciji te upotrebljava složene leksičke strukture svojstvene jeziku umjetničkog područja. Uz čestu pomoć ispravlja svoj govor. Uz čestu pomoć koristi se primjerenim jezičnim strukturama, pokreće, održava i završava duži neplanirani i dugi planirani razgovor, povremeno preuzima pravo na riječ te se koristi osnovnim frazama da dobije na vremenu prije nego što odgovori na pitanje

	VRLO DOBAR (4)
	Uz povremenu pomoć planira tijek govora i izlaganja, priprema i govori tekst, često se koristi primjerenim složenim jezičnim strukturama, prilagođava stil govora komunikacijskoj situaciji te upotrebljava složene leksičke strukture svojstvene jeziku umjetničkog područja. Uz povremenu pomoć ispravlja svoj govor. Uz povremenu pomoć aktivno sudjeluje u dužemu neplaniranom i dugome planiranom razgovoru, često se koristi primjerenim jezičnim strukturama te pokreće, održava i završava razgovor, preuzima pravo na riječ te se često koristi osnovnim frazama da dobije na vremenu prije nego što odgovori na pitanje.

	ODLIČAN (5) 
	Samostalno i kreativno planira tijek govora i izlaganja, priprema i tečno govori tekst, točno se koristeći primjerenim složenim jezičnim strukturama i stilom primjerenim komunikacijskoj situaciji; samostalno ispravlja svoj govor. Samostalno upotrebljava složene leksičke strukture svojstvene jeziku umjetničkog područja. Aktivno i spontano sudjeluje u dužemu neplaniranom i dugome planiranom razgovoru, kreativno se koristi primjerenim jezičnim strukturama, samostalno pokreće, održava i završava razgovor, preuzima pravo na riječ, potiče sugovornike na sudjelovanje u razgovoru i točno se koristi osnovnim frazama da dobije na vremenu prije nego što odgovori na pitanje.



* U djelatnosti govorenja u trećem razredu srednje škole, nastavak učenja, očekuje se dug tekst koji ima više od 200 riječi. Vrednovanjem govorenja provjerava se ostvarenost ishoda: SŠ (1) EJ A.3.2. Govori dug tekst koristeći se složenim jezičnim strukturama i stilom primjerenim komunikacijskoj situaciji. SŠ (1) EJ A.3.3. Sudjeluje u dužemu neplaniranom i dugome planiranom razgovoru.



PISANJE
Provjera vještine pisanja vrednuje se prema rubrikama koje svaki nastavnik/ca izrađuje prema težini i vrsti tekstne vrste koja se vrednuje. 
* U djelatnosti pisanja u trećem razredu srednje škole, nastavak učenja, očekuje se dug tekst koji ima više od 200 riječi. Vrednovanjem pisanja provjerava se ostvarenost ishoda: SŠ (1) EJ A.3.4. Piše dug strukturiran tekst koristeći se složenim jezičnim strukturama i stilom primjerenim komunikacijskoj situaciji. Produkcija u pisanju uključuje sljedeće tekstne vrste: službeno pismo, raspravljački esej, mrežna objava, pismo žalbe, članak, prepričavanje događaja, izvještaj.

ČITANJE I SLUŠANJE S RAZUMIJEVANJEM
	DOVOLJAN (2)
	Uz stalnu pomoć analizira tekst i glavnu poruku, pronalazi neke ključne i specifične informacije. Uz stalnu pomoć prepoznaje utjecaj intonacije i prepoznaje stilove u pisanome i govorenome jeziku. Uz stalnu pomoć razlikuje upotrebu odgovarajućega jezičnog registra. Uz pomoć prepoznaje leksičke strukture svojstvene jeziku umjetničkog područja i primjenjuje neke od strategija slušanja i čitanja.

	DOBAR (3)
	Uz čestu pomoć analizira tekst i glavnu poruku, neke ključne i specifične informacije, prepoznaje implicitne poruke. Uz čestu pomoć prepoznaje utjecaj intonacije i prepoznaje stilove u pisanome i govorenome jeziku. Uz čestu pomoć razlikuje upotrebu odgovarajućega jezičnog registra. Uz pomoć prepoznaje složene leksičke strukture svojstvene jeziku umjetničkog područja i primjenjuje više strategija slušanja i čitanja.

	VRLO DOBAR (4)
	Uz povremenu pomoć analizira tekst i glavnu poruku, pronalazi i analizira većinu ključnih i specifičnih informacija. Analizira većinu implicitnih poruka te razlikuje bitne od nebitnih informacija. Uz povremenu pomoć prepoznaje utjecaj intonacije i prepoznaje stilove u pisanome i govorenome jeziku. Većinom razlikuje upotrebu odgovarajućega jezičnog registra. Uz povremenu pomoć prepoznaje složene leksičke strukture svojstvene jeziku umjetničkog područja i primjenjuje više strategija slušanja i čitanja.

	ODLIČAN (5) 
	Samostalno analizira tekst, glavnu poruku, ključne i specifične informacije i povezuje ih s primjerima iz teksta; analizira implicitne poruke te razlikuje bitne od nebitnih informacija. Učenik samostalno i točno prepoznaje različite stilove u pisanome i govorenome jeziku i razlikuje uporabu odgovarajućega jezičnog registra. Prepoznaje složene leksičke strukture svojstvene jeziku umjetničkog područja i primjenjuje više strategija slušanja i čitanja.



* U receptivnim djelatnostima u trećem razredu srednje škole, nastavak učenja, koristi se srednje dug tekst koji ima više od 600 riječi. Vrednovanjem slušanja s razumijevanjem provjerava se ostvarenost ishoda: SŠ (1) EJ A.3.1. Analizira duži izvorni ili prilagođen tekst pri slušanju i čitanju. Vrednovanjem čitanja s razumijevanjem provjerava se ostvarenost ishoda: SŠ (1) EJ A.3.1. Analizira duži izvorni ili prilagođen tekst pri slušanju i čitanju. 
JEZIČNO POSREDOVANJE (engleski ➔ hrvatski)

Jezično posredovanje (jezična medijacija) uključuje istovremenu ili naizmjeničnu jezičnu recepciju i produkciju. U usmenome jezičnome posredovanju jedna osoba omogućuje komunikaciju među drugim osobama koje ne govore isti jezik. 
Pisano ili kombinirano jezično posredovanje podrazumijeva sažimanje ili prevođenje više pisanih ili govorenih tekstova u skladu s kulturološkim obilježjima zemlje ciljnog jezika za potrebe druge osobe.
Ovaj element je sastavni do usmenog i pisanog izražavanja te sadrži sve pojedinosti opisane u dotičnim elementima u skladu s kulturološkim obilježjima, stilovima i registrima jezika.
Prezentacije, izlaganja, diskusije tijekom obrade lektire ili razgovora o filmu, osvrt na pročitano djelo ili film, usmeni ili pisani prijevod te kratak govor o proizvoljno izabranoj temi mogu se vrednovati kao jezično posredovanje.


	DOVOLJAN (2)
	Uz više vremena i uz stalnu pomoć sažima i prevodi jednostavnije tekstove.

	DOBAR (3)
	Uz čestu pomoć sažima i prevodi jednostavnije tekstove.

	VRLO DOBAR (4)
	Uz povremenu pomoć samostalno sažima i prevodi jednostavnije tekstove.

	ODLIČAN (5) 
	Samostalno sažima i prevodi jednostavnije tekstove.



* Vrednovanjem jezičnog posredovanja provjerava se ostvarenost ishoda: SŠ (1) EJ A.3.5. Sažima i prevodi jednostavnije tekstove. • usmeno ili pismeno Sažima jedan ili više tekstova proizvedenih na engleskome jeziku u jedan tekst na materinskome jeziku • prevodi pisani ili govoreni tekst na engleskome jeziku na hrvatski jezik vodeći računa o kulturnim posebnostima jezika Ovisno o aktivnostima predmetni nastavnik može izraditi adekvatnu rubriku za vrednovanje ostvarenosti ishoda SŠ (1) EJ A.3.6.






4. RAZRED (96 sati godišnje) 

GOVORENJE
	DOVOLJAN (2)
	Učenik uz stalnu pomoć govori dug tekst, planira tijek govora i izlaganja, priprema i govori tekst koristeći se nekim vrlo složenim jezičnim strukturama i prilagođava stil komunikacijskoj situaciji. Uz navođenje ispravlja svoj govor. Učenik uz kontinuiranu pomoć sudjeluje u dugom razgovoru, uz pomoć se koristi primjerenim jezičnim strukturama, rijetko pokreće razgovor i preuzima pravo na riječ te se koristi leksičkim strukturama svojstvenima jeziku umjetničkog područja. Rijetko ispravlja svoj govor nakon upozorenja.

	DOBAR (3)
	Učenik uz čestu pomoć govori dug tekst, planira tijek govora i izlaganja priprema i govori tekst povremeno se koristeći nekim vrlo složenim jezičnim strukturama. Uz čestu pomoć ispravlja svoj tekst. Učenik uz čestu pomoć sudjeluje u dugome razgovoru, povremeno se koristi primjerenim jezičnim strukturama, pokreće, održava i završava razgovor i povremeno preuzima pravo na riječ te se koristi vrlo složenim leksičkim strukturama svojstvenima jeziku umjetničkog područja. Uz čestu pomoć ispravlja svoj govor nakon upozorenja.

	VRLO DOBAR (4)
	[bookmark: _GoBack]Učenik uz povremenu pomoć govori dug tekst, planira tijek govora i izlaganja, priprema i govori tekst često se koristeći većinom vrlo složenim jezičnim strukturama i stilom primjerenim komunikacijskoj situaciji. Uz povremenu pomoć ispravlja svoj govor. Učenik uz povremenu pomoć aktivno i spontano sudjeluje u dugome razgovoru, često se koristi primjerenim jezičnim strukturama, često samostalno pokreće, održava i završava razgovor i preuzima pravo na govor te se koristi vrlo složenim leksičkim strukturama svojstvenima jeziku umjetničkog područja. Uz povremenu pomoć ispravlja svoj tekst nakon upozorenja.

	ODLIČAN (5) 
	Učenik samostalno i kreativno govori dug tekst, planira tijek govora i izlaganja, priprema i govori tekst točno i precizno koristeći se vrlo složenim jezičnim strukturama i stilom primjerenim komunikacijskoj situaciji. Samostalno se koristi složenim jezičnim strukturama. Samostalno ispravlja svoj govor. Učenik aktivno i spontano sudjeluje u dugome razgovoru, kreativno se koristi primjerenim jezičnim strukturama, samostalno pokreće, održava i završava razgovor i preuzima pravo na govor. Samostalno se koristi vrlo složenim leksičkim strukturama svojstvenima jeziku umjetničkog područja.



* U djelatnosti govorenja u četvrtom razredu srednje škole, nastavak učenja, očekuje se dug tekst koji ima više od 200 riječi. Vrednovanjem govorenja provjerava se ostvarenost ishoda: SŠ (1) EJ A.4.2. Govori dug tekst koristeći se vrlo složenim jezičnim strukturama. SŠ (1) EJ A.4.3. Sudjeluje u dugome razgovoru.




PISANJE
Provjera vještine pisanja vrednuje se prema rubrikama koje svaki nastavnik/ca izrađuje prema težini i vrsti tekstne vrste koja se vrednuje. 
* U djelatnosti pisanja u četvrtom razredu srednje škole, nastavak učenja, očekuje se dug tekst koji ima više od 200 riječi. Vrednovanjem pisanja provjerava se ostvarenost ishoda: SŠ (1) EJ A.4.4. Piše tekst vrlo složene jezične strukture različitih dužina, stilova i namjena.

ČITANJE I SLUŠANJE S RAZUMIJEVANJEM
	DOVOLJAN (2)
	Učenik uz pomoć kritički procjenjuje glavnu poruku, neke ključ ne i specifične informacije i neke implicitne poruke u izvornom ili prilagođenom tekstu, predviđa sadržaj na temelju ustroja teksta te procjenjuje kako struktura teksta i neke njegove karakteristike utječu na čitatelja i služe namjeni teksta. Uz pomoć prepoznaje složenije leksičke strukture svojstvene jeziku umjetničkog područja.

	DOBAR (3)
	Učenik uz čestu pomoć kritički procjenjuje glavnu poruku, neke ključ ne i specifične informacije i neke implicitne poruke u izvornom ili prilagođenom tekstu, predviđa sadržaj na temelju ustroja teksta te procjenjuje kako struktura teksta i neke njegove karakteristike utječu na čitatelja i služe namjeni teksta. Uz čestu pomoć prepoznaje vrlo složene leksičke strukture svojstvene jeziku umjetničkog područja.

	VRLO DOBAR (4)
	Učenik uz povremenu pomoć kritički procjenjuje glavnu poruku, ključne i specifične informacije i implicitne poruke u izvornom ili prilagođenom tekstu predviđa sadržaj na temelju ustroja teksta te procjenjuje kako njegove karakteristike utječu na čitatelja i služe namjeni teksta. Uz povremenu pomoć prepoznaje vrlo složene leksičke strukture svojstvene jeziku umjetničkog područja.

	ODLIČAN (5) 
	Učenik samostalno kritički procjenjuje glavnu poruku, ključne i specifične informacije i implicitne poruke u izvornom ili prilagođenom tekstu, točno predviđa sadržaj na temelju ustroja teksta te procjenjuje kako njegove karakteristike utječu na čitatelja i služe namjeni teksta. Samostalno prepoznaje vrlo složene leksičke strukture svojstvene jeziku umjetničkog područja.



* U receptivnim djelatnostima u četvrtom razredu srednje škole, nastavak učenja, koristi se srednje dug tekst koji ima više od 600 riječi. Vrednovanjem slušanja i čitanja s razumijevanjem provjerava se ostvarenost ishoda: SŠ (1) EJ A.4.1. Procjenjuje duži izvoran ili prilagođen tekst pri slušanju i čitanju. 




JEZIČNO POSREDOVANJE (hrvatski ➔ engleski; engleski ➔ engleski)


	DOVOLJAN (2)
	Uz više vremena i uz stalnu pomoć sažima i prevodi složenije tekstove.

	DOBAR (3)
	Uz čestu pomoć sažima i prevodi složenije tekstove.

	VRLO DOBAR (4)
	Uz povremenu pomoć samostalno sažima i prevodi složenije tekstove.

	ODLIČAN (5) 
	Samostalno sažima i prevodi složenije tekstove.



* Vrednovanjem jezičnog posredovanja provjerava se ostvarenost ishoda: SŠ (1) EJ A.4.5. Sažima i prevodi složenije tekstove • usmeno ili pismeno. Sažima na engleski jezik jedan ili vis e tekstova proizvedenih na materinskome jeziku • prima pisani tekst na materinskome jeziku i proizvodi pisani ili govoreni tekst na engleskome jeziku vodeći računa o kulturnim posebnostima jezika • posreduje u neposrednoj usmenoj interakciji između dvaju ili vis e sugovornika koji ne dijele isti jezik.
*Ovisno o aktivnostima (npr. prenošenje specifičnih informacija i/ili uputa s jednog jezika u drugi; razjašnjenje podataka - verbalno ili pismeno prezentiranje podataka s infografike, dijagrama i tablica; rješavanje problema; timski rad; obrada teksta – Sažimanje; prijevodi; zapisivanje i obrada bilješki; analiza i kritički osvrt na književno djelo) predmetni nastavnik može izraditi adekvatnu rubriku za vrednovanje ostvarenosti ishoda SŠ (1) EJ A.4.5.









PRIMJERI ANALITIČKIH RUBRIKA ZA VREDNOVANJE GOVORENJA I PISANJA

GOVORENJE
	
	Dovoljan (2) 
	Dobar (3) 
	Vrlo dobar (4) 
	Odličan (5) 

	Izgovor 
	Na razini oponašanja;  
Potrebna stalna pomoć i slušni model, samo poznate komunikacijske situacije. 
	Potrebna česta pomoć i slušni model, samo poznate komunikacijske situacije.  
	Povremena pomoć u izgovoru; različite komunikacijske situacije. 
	Točan i precizan; samostalan i kreativan u različitim komunikacijskim situacijama.   

	Govor 
	Potrebna stalna pomoć; izriče vlastito mišljenje, ideje i stavove bez primjera; koristi se jednostavnim leksičkim i gramatičkim strukturama i najjednostavnijim jezikom umjetničkog područja uz pogreške koje često otežavaju razumijevanje poruke.  
	Potrebna česta pomoć; izriče svoje mišljenje, ideje i stavove i nastoji ih potkrijepiti primjerima; uz pomoć i smjernice ispravlja svoj govor. Koristi se primjerenim leksičkim i gramatičkim strukturama i jednostavnim jezikom umjetničkog područja uz pogreške koje povremeno otežavaju razumijevanje poruke.  
	Povremena pomoć potrebna; izriče svoje mišljenje, ideje i stavove te ih potkrepljuje ponekim dokazima i primjerima; uz smjernice ispravlja svoj govor. Koristi se primjerenim leksičkim i gramatičkim strukturama i jezikom umjetničkog područja uz pogreške koje ne utječu na razumijevanju poruke.  
	Samostalan i kreativan; izriče svoje mišljenje, ideje i stavove i potkrepljuje ih dokazima i primjerima. Koristi se primjerenim leksičkim i gramatičkim strukturama i jezikom umjetničkog područja uz pogreške koje samostalno ispravlja. 

	Razgovor 
	Uz stalnu pomoć pokreće razgovor i preuzima riječ; koristi se jednostavnim 
leksičkim i gramatičkim
 strukturama i najjednostavnijim jezikom umjetničkog područja uz pogreške koje često otežavaju razumijevanje poruke.  
	Uz čestu pomoć pokreće, održava i završava razgovor te povremeno preuzima pravo na riječ. Koristi se primjerenim leksičkim i gramatičkim strukturama i jednostavnim jezikom umjetničkog područja uz pogreške koje povremeno otežavaju razumijevanje poruke. 
	Aktivno sudjeluje u razgovoru; pomoć povremeno potrebna; često pokreće, održava i završava razgovor te preuzima pravo na riječ. Koristi se primjerenim leksičkim i gramatičkim strukturama i jezikom umjetničkog područja uz pogreške koje ne utječu na razumijevanju poruke.   
	Samostalan; aktivno i samoinicijativno sudjeluje u razgovoru, kreativno se koristi primjerenim leksičkim i gramatičkim strukturama i jezikom umjetničkog područja uz pogreške koje samostalno ispravlja. 



PISANJE
	
	Dovoljan (2) 
	Dobar (3) 
	Vrlo dobar (4) 
	Odličan (5) 

	Pravopis i interpunkcija 
	Učestale pogreške u primjeni pravopisnih pravila i interpunkcije; broj i učestalost pogrešaka ometa razumijevanje napisanog. 
	Pogreške zahtijevaju ponovno čitanje na mjestima; primjenjuje poneka interpunkcijska pravila. 
	Ponekad griješi u pravopisu, no pogreške ne utječu na razumijevanje, uglavnom točno primjenjuje interpunkcijska pravila. 
	Pravopis točan i precizan uz poneku manju pogrešku; točno i precizno primjenjuje interpunkcijska pravila. 

	Organizacija 
	Naznake organiziranog i strukturiranog teksta. Potrebna stalna pomoć i smjernice. 
	Pogreške u strukturiranju teksta, potrebna česta pomoć i smjernice. 
	Tekst organizira u odlomke uz blago odstupanje. 
	Tekst jasno organiziran u ulomke, ne griješi u organizaciji niti strukturi. 

	Sadržaj 
	Slijed misli često otežan. Potrebna stalna pomoć i smjernice. 
	Ideje djelomično razrađene; razumljivo s ponekim odstupanjem od logičnog slijeda. 
	Ideje razrađene. Misli većinom logički posložene i lako razumljive. 
	Ideje razrađene. Misli poredane logičnim slijedom i lako su razumljive.  

	Gramatika i vokabular 
 
	Vokabular vrlo ograničen; koristi poneke primjerene gramatičke strukture; česte pogreške. 
	Koristi jednostavan vokabular i poneke gramatičke strukture srednje razine složenosti. 
	Dobar raspon vokabulara, manje pogreške koje ne ometaju razumijevanje. Gramatičke strukture srednje razine složenosti uglavnom točne.  
	Širok raspon vokabulara, zanemarive pogreške. Točno koristi raznovrsne gramatičke strukture srednje razine složenosti.




















KRITERIJI VREDNOVANJA ZA PISANE PROVJERE

	OCJENA
	POSTOTAK

	dovoljan (2)
	51 - 65%

	dobar (3)
	66 – 79%

	vrlo dobar (4)
	80 – 89%

	odličan (5)
	90 – 100%



Napomene: Bodovna skala računa se prema normalnoj distribuciji stoga su moguća manja odstupanja u postotcima i njima pridodanim vrijednostima ocjena. 
U slučaju prepisivanja tijekom ispita te plagiranja i prepisivanja cijelog ili dijela teksta, ocjena je nedovoljan (1). 
Načine i termine ispravljanja pojedinih negativnih ocjena utvrđuje predmetni nastavnik s čime upoznaje učenike na početku nastavne godine. 
Ispravak pisane provjere znanja se ne ubraja u početni planirani broj pisanih provjera i ne treba biti najavljen Vremenikom. 
*Inicijalna provjera znanja: Na početku prvog razreda moguće je provesti uvodnu ili inicijalnu provjeru znanja u svrhu uvida u razinu kompetencija učenika iz svih predmetnih područja. Inicijalna se provjera mora najaviti i provesti do kraja drugog tjedna nastavne godine. Rezultat inicijalne provjere upisuje se u bilješku i ne utječe na zaključnu ocjenu. 






ZAKLJUČIVANJE OCJENA 
Zaključna ocjena temelji se na ukupnom zbroju formativnog i sumativnog vrednovanja tijekom nastavne godine i izvodi se temeljem elemenata vrednovanja. 
Bilješke i praćenje učenika tijekom cijele nastavne godine utječu na završnu ocjenu zajedno s ocjenama u rubrikama e-dnevnika. 
Zaključna ocjena iz nastavnoga predmeta na kraju nastavne godine ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. 
Svi elementi ocjenjivanja na kraju nastavne godine trebaju biti pozitivno ocijenjeni za prolaznu ocjenu. Ako je jedan od elemenata ocjenjivanja na kraju godine negativno ocijenjen, učenik se upućuje na dopunsku nastavu.
Učenici koji žele višu zaključnu ocjenu od one koju predlaže nastavnica imaju obvezu pisati godišnju provjeru znanja kojom se provjerava generalna usvojenost očekivanih ishoda tijekom nastavne godine te time i opravdanost zaključivanja više ocjene.
Ocjena se zaključuje na zadnjem nastavnom satu.
